stanford-oval/wikipedia huggingface dataset:
George Harrison

| George Harrison |
| --- | --- |
 Harrison vuonna 1974
Henkilötiedot
Syntynyt: 25. helmikuuta 1943 Liverpool, Lancashire, Englanti, Yhdistynyt kuningaskunta
Kuollut: 29. marraskuuta 2001 (58 vuotta) Los Angeles, Kalifornia, Yhdysvallat
Muusikko
Taiteilijanimi:  Carl Harrison, Hari Georgeson, Nelson Wilbury, Spike Wilbury, George Harryson, George O’Hara-Smith, L'Angelo Misterioso, Jorge Arias ja Magpie 
Aktiivisena:  1958–2001
Tyylilajit:  rock, psykedeelinen rock, pop, rock and roll, intialainen musiikki, folkrock, raga rock
Soittimet:  kitara, sitar
Yhtyeet:  The Beatles
Levy-yhtiöt:  EMI, Parlophone, Dark Horse, Apple
 Nimikirjoitus
Aiheesta muualla
georgeharrison.com
  [ Muokkaa Wikidatassa ] [ ohje ]  
George Harrison (25. helmikuuta 1943 Liverpool, Lancashire, Englanti, Yhdistynyt kuningaskunta – 29. marraskuuta 2001 Los Angeles, Kalifornia, Yhdysvallat) oli englantilainen laulaja, kitaristi ja lauluntekijä, joka tunnetaan parhaiten rock-yhtye The Beatlesin jäsenenä ja soolokitaristina. Beatlesin jälkeen Harrison teki melko menestyksekkään soolouran ja toimi lisäksi elokuvatuottajana oman tuotantoyhtiönsä kautta. Hindulaisuudella oli Harrisonin elämään ja musiikkiin voimakas vaikutus 1960-luvun puolivälistä alkaen.
Lapsuus ja nuoruus

George Harrison syntyi keskiluokkaiseen perheeseen 25. helmikuuta 1943 Liverpoolissa. Hän oli vanhempiensa Harold ja Louise Harrisonin nuorin lapsi. Harrisonilla oli kolme sisarusta, sisko Louise ja kaksi veljeä Harry ja Peter. Harrisonin isä oli ammatiltaan linja-auton kuljettaja ja hänen äitinsä työskenteli kirjakaupassa. George Harrison opiskeli aluksi Dovedalen peruskoulussa ja myöhemmin Liverpoolin instituutissa.
Harrison oli jo nuorena hyvin kiinnostunut musiikista, erityisesti hänen suosikkejaan olivat jo hyvin nuorena jazz-laulaja Cab Calloway ja jazz-kitaristi Django Reinhardt. Vuonna 1956 Harrison hullaantui rock and rollista kuultuaan radiosta Elvis Presleyn kappaleen ”Heartbreak Hotel”.
Harrison kiinnostui suuresti kitaroista, ja hänen isänsä Harold ostikin Georgelle hänen ensimmäisen kitaransa, vuonna 1956, Harrisonin ollessa 13-vuotias. Kitara oli hollantilainen akustinen kitara. George harjoitteli kitaran soittoa paljon kotonaan, ja hänen isänsä ystävä myös opetti Harrisonille muutamia kappaleita.
Pian Harrison perustikin elämänsä ensimmäisen bändin, skiffle-yhtyeen The Rebels, yhdessä veljensä Peterin ja ystävänsä kanssa. Elämänsä alkuvaiheessa Harrison myös ystävystyi koulutoverinsa Paul McCartneyn kanssa, bussimatkalla. Heitä yhdisti rakkaus rock and roll -musiikkiin.
The Quarrymen

Harrisonin ystävä Paul McCartney liittyi vuonna 1957 John Lennonin perustamaan The Quarrymen -nimiseen skiffle- ja rock and roll -yhtyeeseen. Myöhemmin McCartney ehdotti Lennonille lahjakkaan kitaristin Harrisonin ottamista mukaan yhtyeeseen. Lennon suhtautui Harrisoniin aluksi epäilevästi, sillä tämä oli tuolloin vasta 14-vuotias muiden yhtyeen jäsenten ollessa muutamia vuosia vanhempia. Harrison kuitenkin vakuutti Lennonin taidoillaan viritettyään ensin kitaransa täydellisesti ja soitettuaan sitten instrumentaalin kitarakappaleen ”Guitar Boogie”. George otettiin mukaan bändiin alkuvuodesta 1958. Hän kuitenkin joutui olemaan esimerkiksi yhtyeen baari- ja ravintolakeikoilla lavan sivussa soittamassa Lennonin ja McCartneyn ollessa keskipisteenä. Pian Harrison kuitenkin ystävystyi Lennonin kanssa ja hänestä tuli Quarrymenin täyspainoinen jäsen. Myöhemmin George sai myös yhtyeen konserteissa laulettavakseen muutamia kappaleita.
The Quarrymen levytti vuonna 1958 omakustannelevytyksinä kaksi kappaletta; cover-version Buddy Hollyn kappaleesta ”That’ll Be the Day” ja Harrisonin yhdessä McCartneyn kanssa tekemän kappaleen ”In Spite of All the Danger”. Tämä oli The Quarrymenin (ja samalla The Beatlesin) ensimmäinen itse tehty levytetty kappale. Paul McCartney kuitenkin kyseenalaisti Harrisonin panoksen kappaleen sävellystyössä sanoen:
»Levytiedoissa lukee että tekijöinä olimme minä ja George, mutta minä sen taisin säveltää ja George hoiti kitarasoolon. Minun kappale se oli. Se muistutti paljon joitain Elvis-kappaleita.»
The Beatles > Harrisonin Beatles-sävellykset

The Beatlesin levyttämät George Harrisonin sävellykset:
The Beatles > Harrisonin Beatles-sävellykset > Albumeilla

”Don’t Bother Me” (With the Beatles, 1963)
”I Need You”, ”You Like Me Too Much”, (Help!, 1965)
”Think for Yourself”, ”If I Needed Someone” (Rubber Soul, 1965)
”Taxman”, ”Love You To”, ”I Want to Tell You” (Revolver, 1966)
”Within You Without You” (Sgt. Pepper’s Lonely Hearts Club Band, 1967)
”Blue Jay Way”, ”Flying” (Harrison-Lennon-McCartney-Starr) (Magical Mystery Tour, 1967)
”While My Guitar Gently Weeps”, ”Piggies”, ”Long Long Long”, ”Savoy Truffle” (The Beatles, 1968)
”Only a Northern Song”, ”It’s All Too Much” (Yellow Submarine, 1969)
”Something”, ”Here Comes the Sun” (Abbey Road, 1969)
”I Me Mine”, ”For You Blue” (Let It Be, 1970)
The Beatles > Harrisonin Beatles-sävellykset > Singleillä

”The Inner Light” (”Lady Madonnan” B-puoli, 1965)
”Old Brown Shoe” (”The Ballad of John and Yokon” B-puoli, 1968)
Harrison lauloi itse säveltämiensä kappaleiden soolo-osuuden. Harrison on laulusolisti myös Beatles-kappaleissa ”Chains”, ”Do You Want to Know a Secret”, ”Roll Over Beethoven”, ”Devil in Her Heart”, ”I’m Happy Just to Dance with You” ja ”Everybody’s Trying to Be My Baby”.
The Beatles > Harrisonin panos The Beatlesin albumeilla

Harrison soitti Beatlesin albumeilla useita soittimia, joista tunnetuimpina akustinen kitara, sähkökitara ja sitar. Harrison lauloi aina vähintään yhden kappaleen jokaisella The Beatlesin albumilla, ja lauloi myös taustat useaan kappaleeseen. Harrison oli The Beatlesin soolokitaristi, mutta hän ei kuitenkaan soittanut kaikkien kappaleiden sooloja, vaan joillain levytyksillä hän soitti rytmi- tai komppikitaraa, John Lennonin tai Paul McCartneyn soittaessa kitarasoolot. John Lennon kommentoi kitarasooloja Beatles-levytyksillä näin:
»Yleensä George soitti soolot, mutta joskus halusin soittaa ne itse. En väitä että olisin soittanut ne Georgea paremmin, mutta joskus vain halusin soittaa ne.»
Harrison vaikutti monilla The Beatlesin albumeilla albumin musiikilliseen tyyliin. Hän tutustutti muut beatlet folk rockiin, minkä vaikutteet näkyivät vahvasti Rubber Soul albumilla. Harrison tutustutti muut beatlet myös itämaiseen musiikkiin, jonka vaikutteet ovat havaittavissa puolestaan Revolver albumilla. Kun muut beatlet hylkäsivät itämaisen musiikin, Harrison toi sitä yhä Beatlesin albumeille, kuten Sgt. Pepper’s Lonely Hearts Club Band -albumilla Harrisonin ”Within You Without You” on ainoa intialaistyylinen kappale.
Elokuvaura

Elokuvia rakastanut Harrison perusti 1970-luvun lopulla elokuvatuotantoyhtiön Handmade Films, osittain verotuksellisista syistä. Sen ensimmäinen tuotanto oli Harrisonin rakastaman Monty Python -ryhmän elokuva Brianin elämä (1979). Yhtiö teki 1980-luvulla lisää elokuvia kuten Shanghain yllätys, ja vaikka joitain niistä pidetäänkin laadukkaina, yhtiö ajautui taloudellisiin vaikeuksiin ja lakkautettiin. Harrison haastoi vuonna 1995 liikekumppaninsa Denis O’Brienin oikeuteen. Hän voitti jutun mutta ei saanut korvausta, sillä O’Brien oli konkurssissa. Tuskallisilla tapahtumilla oli Harrisonin ystävien mukaan vaikutuksensa Harrisonin terveyden heikkenemiseen.
Viimeiset vuodet ja kuolema

Vuonna 1999 Harrison oli kokea John Lennonin kohtalon, kun mielipuolinen fani hyökkäsi hänen kimppuunsa. Michael Abram -niminen liverpoolilaismies tunkeutui Harrisonin ja hänen Olivia-vaimonsa taloon 30. joulukuuta ja iski Harrisonia useasti veitsellä puhkaisten tämän keuhkon.
Harrison kärsi viimeiset vuotensa syövästä. Hän oli vuonna 1997 saanut tietää sairastavansa kurkkusyöpää, joka onnistuttiin hoitamaan. Vuonna 2001 syöpä havaittiin keuhkoissa ja myöhemmin myös aivoissa. George Harrison kuoli 29. marraskuuta 2001. Virallinen kuolinsyy oli keuhkosyöpä.
Yksityiselämä > Perhe

Harrisonin ensimmäinen vaimo oli malli Pattie Boyd, jonka kanssa hän avioitui vuonna 1966. Harrison ja Boyd erosivat 1974, asumuseron jälkeen seurasi avioero vuonna 1977. Boydin mukaan eron syynä olivat Harrisonin aviorikokset sekä alkoholin ja kokaiinin käyttö. Boydin mielestä kokaiini muutti Harrisonia, ”jäädytti hänen tunteensa ja kovetti hänen sydämensä”. 1970-luvulla Harrisonilla on väitetty olleen lyhyt suhde Ringo Starrin entiseen vaimoon Maureen Starkeyyn, sekä The Rolling Stones -kitaristi Ron Woodin vaimoon.
Eron jälkeen Boyd alkoi seurustella Eric Claptonin kanssa. Vaikka Clapton ”vei” Harrisonin vaimon, he pysyivät hyvinä ystävinä Harrisonin kuolemaan asti. Clapton ja Harrison konsertoivatkin yhdessä 1980-luvulla.
Harrison solmi uuden avioliiton heti seuraavana vuonna, jolloin hänen toinen vaimonsa Olivia synnytti myös Harrisonin ainoan lapsen Dhanin. George ja Olivia pysyivät yhdessä Georgen kuolemaan saakka.
Yksityiselämä > Hengellisyys

Harrisonin hengellinen etsintä vaikutti hyvin vahvasti hänen musiikkiinsa ja elämäänsä. Harrison kasvoi Liverpoolin roomalaiskatolisessa yhteisössä, mutta aikuistuttuaan hän kiinnostui voimakkaasti intialaisesta hindulaisuudesta. Hänen hengellisyytensä sai alkunsa 1960-luvun puolivälin kannabis- ja LSD-kokeiluista, joita seurasi kiinnostuminen Ravi Shankarin sitar-musiikista ja sen jälkeen intialaisguru Maharishi Mahesh Yogin opettamasta transsendenttisestä meditaatiosta. Harrison vietti paljon aikaa Intiassa ja tutustui gurujensa opetusten ja lukemiensa kirjojen kautta hindulaiseen filosofiaan. Hän myös johdatti muut Beatlesin jäsenet tutustumaan hindulaisuuteen. Moni Harrisonin tekemä Beatles-kappale ja soolouran kappale kuvailee Harrisonin hengellisiä ajatuksia ja hindulaisia opetuksia.
Yksityiselämä > Autourheiluharrastus

Harrison piti nopeista autoista ja seurasi Formula 1 -autourheilua. Hän omisti useita urheiluautoja, kuten Jaguar XKE:n, Ferrari 365 GTC:n, Aston Martin DB4:n ja McLaren F1 road carin. Hän seurasi paikan päällä Formula 1 -kisoja ja ystävystyi maailmanmestari Jackie Stewartin kanssa.
Myöhempiä tapahtumia

Vuonna 2009 Harrison sai tähden Hollywood Walk of Famelle.
Harrisonin nimeä kantava säätiö lahjoittaa edelleen rahaa Unicefille.
Harrisonin ainoa lapsi, vuonna 1978 syntynyt poika Dhani Harrison, soittaa yhtyeessä thenewno2.
Diskografia > Sooloalbumit

Wonderwall Music (1968)
Electronic Sound (1969)
All Things Must Pass (1970)
Living in the Material World (1973)
Dark Horse (1974)
Extra Texture (Read All About It) (1975)
Thirty Three & 1/3 (1976)
George Harrison (1979)
Somewhere in England (1981)
Gone Troppo (1982)
Cloud Nine (1987)
Brainwashed (2002)
Diskografia > Livealbumit

The Concert For Bangla Desh (1971)
Live in Japan (1992)
Diskografia > Kokoelmat

The Best of George Harrison (1976)
Best of Dark Horse 1976–1989 (1989)
Let It Roll – Songs by George Harrison (2009)
Kirjallisuutta

Thomson, Graeme: George Harrison.  (alkuteos George Harrison – Behind the Locked Door)  Suomentanut Luoma, Kirsi. Like, 2016.  ISBN 978-952-01-1082-6
Aiheesta muualla

Wikimedia Commonsissa on kuvia tai muita tiedostoja aiheesta .
George Harrisonin muistokirjoitus Helsingin Sanomissa (Arkistoitu – Internet Archive)
George Harrison Internet Movie Databasessa. (englanniksi)
| n k The Beatles |
| --- | --- |
John Lennon Paul McCartney George Harrison Ringo Starr Stuart Sutcliffe Pete Best George Martin
Britannian studioalbumit: Please Please Me With the Beatles A Hard Day’s Night Beatles for Sale Help! Rubber Soul Revolver Sgt. Pepper’s Lonely Hearts Club Band The Beatles Yellow Submarine Abbey Road Let It Be
Yhdysvaltain studioalbumit: Introducing... The Beatles Meet The Beatles! The Beatles’ Second Album A Hard Day’s Night Something New The Beatles’ Story Beatles ’65 The Early Beatles Beatles VI Help! Rubber Soul Yesterday and Today Revolver Sgt. Pepper’s Lonely Hearts Club Band Magical Mystery Tour The Beatles Yellow Submarine Abbey Road Hey Jude Let It Be
EP:eitä: Twist and Shout The Beatles’ Hits Long Tall Sally Magical Mystery Tour
Kokoelmat: A Collection of Beatles Oldies (But Goldies) The Beatles 1962–1966 The Beatles 1967–1970 Rock ’n’ Roll Music The Beatles at the Hollywood Bowl Live! at the Star-Club in Hamburg, Germany; 1962 Reel Music Love Songs The Beatles’ Ballads 20 Greatest Hits Past Masters, Volume One Past Masters, Volume Two The Beatles Box Set Live at the BBC Anthology 1 Anthology 2 Anthology 3 Yellow Submarine Songtrack 1 Let It Be... Naked The Capitol Albums, Volume 1 The Capitol Albums, Volume 2 Love The Beatles Stereo Box Set The Beatles in Mono Tomorrow Never Knows
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Suomi (KANTO)  Belgia  Yhdysvallat  Ruotsi  Latvia  Japani  Tšekki  Australia  Korea  Kroatia  Alankomaat  Puola  Portugali 
Tieteilijät:  CiNii 
Taiteenala:  FID  Grammy Awards  MusicBrainz  ULAN 
Henkilöt:  Deutsche Synchronkartei  Deutsche Biographie  DDB  Trove  Elonet 
Muut:  Europeana  SNAC  IdRef 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Paul McCartney ja George Harrison vuonna 1964.
Harrison Vrindavanissa, Intiassa vuonna 1996
Käännös suomeksi
Team Penske

|  Penske |
| --- | --- |
Koko nimi:  Team Penske
Päämaja:   Poole, Englanti
Perustajat:  Roger Penske
Tunnetuimmat kuljettajat:   Mark Donohue  John Watson
Valmistajat:  McLaren, March
Moottorit:  Ford Cosworth
Saavutukset Formula 1:n MM-sarjassa
Ensimmäinen kilpailu:  Kanadan GP 1971
Kilpailuja:  33 (32 starttia)
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  1
Paalupaikkoja:  0
Nopeimpia kierroksia:  0
MM-pisteitä:  23
Viimeinen kilpailu:  Japanin GP 1976
Team Penske on yhdysvaltalainen kilpa-autotalli, joka on kilpaillut lukuisissa autourheiluluokissa.
Tallin on perustanut Roger Penske. Nykyään tallin toiminta on vain kasvanut ja talli osallistuu muun muassa IRL-, NASCAR- ja ALMS-sarjoihin.
Historia

Roger Penske perusti tallin 1960-luvulla ajaen ensin itse, kunnes päätti alle 30-vuotiaana lopettaa kilpailemisen ja keskittyä tallinsa johtamiseen. Alkuaan talli ajoi Can-Am-sarjassa kuljettajanaan muun muassa Mark Donohue, mutta sitten Penske lähti hakemaan menestystä myös muista sarjoista. Indianapolis 500 kilpailun talli voitti ensimmäistä kertaa Mark Donohuen ajamana vuonna 1972.
Historia > Formula 1

Penske aloitti toimintansa Formula 1:issä McLarenin asiakastallina kaudella 1971, jolloin Mark Donohue ajoi Kanadan osakilpailussa kolmanneksi.
Valmistajana talli osallistui sarjaan kesken kauden 1974. Kyseisellä kaudella talli osallistui kahteen osakilpailuun Ford-Cosworthin moottoreilla, joilla paras tulos oli Kanadan GP:n 12. sija.
Kausi 1975 oli myös vaisu (lukuun ottamatta Ruotsin GP:n viidettä sijaa), minkä seurauksena talli vaihtoi hetkeksi aikaa Marchin valmistamaan autoon. Kauden aikana Donohue kuoli Itävallan kilpailun harjoituksissa.
Tallin menestys muuttui paremmaksi seuraavalla kaudella, kun PC3-auto saatiin valmiiksi. John Watson ajoi viidenneksi Etelä-Afrikan GP:ssä ja jo samalla kaudella valmistui PC4-auto, jolla pystyttiin kilpailemaan kärkisijoista. John Watson voittikin 1976 Itävallan GP:n sekä taisteli James Huntin kanssa Hollannin GP:n voitosta ennen keskeytystään. Roger Penske oli kuitenkin päättänyt lopettaa toimintansa F1:ssä ja talli palasi Yhdysvaltojen kilparadoille.
Asiakastallit ajoivat vielä kaudella 1977 Pensken autoilla, joilla parhaaksi tulokseksi jäi Jean-Pierre Jarierin kuudes sija Länsi-Yhdysvaltain GP:stä.
Historia > CART

CART-sarjassa Penske menestyi loistavasti, ja sen autoilla voitettiin kymmenesti sarjan mestaruus.
CART-sarjan ajauduttua taloudellisiin vaikeuksiin, Penske siirtyi IRL-sarjaan vuonna 2002.
Historia > Nykyään

Penske on osallistunut myös jokavuotiseen Indianapolis 500 -kilpailuun, jonka talli on voittanut valmistajana seitsemän kertaa.
Indy Car -sarjassa Penske on voittanut kuljettajien mestaruuden Dallaran valmistamilla autoilla vuosina 2006, 2014, 2016 ja 2017.
Penske on laajentanut toimialaansa myös NASCARiin ja kestävyysajoihin kuten Le Mansin ja Daytonan 24 tunnin ajoihin. Talli on ajattanut kauden 2005 viimeisestä kilpailusta kaudelle 2008 saakka American Le Mans Series -sarjassa LMP2-luokassa Porsche RS Spydereita. Vuonna 2018 talli sai koko historiansa 500. voittonsa Brad Keselowskin ajamana NASCAR Cupin Las Vegasin osakilpailusta.
Formula 1 -tulokset > Tehdastallin tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Runko | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1971 | McLaren M19A | Ford Cosworth DFV 3.0 V8 | G |  | RSA | ESP | MON | NED | FRA | GBR | GER | AUT | ITA | CAN | USA |  |  |  |  |  | – | – |
| 1971 | McLaren M19A | Ford Cosworth DFV 3.0 V8 | G |  Mark Donohue |  |  |  |  |  |  |  |  |  | 3 | DNS |  |  |  |  |  | – | – |
| 1971 | McLaren M19A | Ford Cosworth DFV 3.0 V8 | G |  David Hobbs |  |  |  |  |  |  |  |  |  |  | 10 |  |  |  |  |  | – | – |
Kausilla 1972–1973 Penske ei kilpaillut.
| 1974 | PC1 | Ford Cosworth DFV 3.0 V8 | G |  | ARG | BRA | RSA | ESP | BEL | MON | SWE | NED | FRA | GBR | GER | AUT | ITA | CAN | USA |  | 0 | NC |
| 1974 | PC1 | Ford Cosworth DFV 3.0 V8 | G |  Mark Donohue |  |  |  |  |  |  |  |  |  |  |  |  |  | 12 | Kesk. |  | 0 | NC |
| 1975 | March 751 | Ford Cosworth DFV 3.0 V8 | G |  | ARG | BRA | RSA | ESP | MON | BEL | SWE | NED | FRA | GBR | GER | AUT | ITA | USA |  |  | – | – |
| 1975 | March 751 | Ford Cosworth DFV 3.0 V8 | G |  Mark Donohue |  |  |  |  |  |  |  |  |  | 5 | Kesk. | DNS |  |  |  |  | – | – |
| 1975 | PC1 | Ford Cosworth DFV 3.0 V8 | G |  Mark Donohue | 7 | Kesk. | 8 | Kesk. | Kesk. | 11 | 5 | 8 | Kesk. |  |  |  |  |  |  |  | 2 | 12. |
| 1975 | PC1 | Ford Cosworth DFV 3.0 V8 | G |  John Watson |  |  |  |  |  |  |  |  |  |  |  |  |  | 9 |  |  | 2 | 12. |
| 1976 | PC3, PC4 | Ford Cosworth DFV 3.0 V8 | G |  | BRA | RSA | USW | ESP | BEL | MON | SWE | FRA | GBR | GER | AUT | NED | ITA | CAN | USA | JPN | 20 | 5. |
| 1976 | PC3, PC4 | Ford Cosworth DFV 3.0 V8 | G |  John Watson | Kesk. | 5 | NC | Kesk. | 7 | 10 | Kesk. | 3 | 3 | 7 | 1 | Kesk. | 11 | 10 | 6 | Kesk. | 20 | 5. |
| 1977 | PC4 | Ford Cosworth DFV 3.0 V8 | G |  |  |  |  |  |  |  |  |  |  |  |  |  |  |  |  |  | 1 | 12. |
Formula 1 -tulokset > Asiakastallien tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Runko | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1976 | F&S Properties | PC3 | Ford Cosworth DFV 3.0 V8 | G |  | BRA | RSA | USW | ESP | BEL | MON | SWE | FRA | GBR | GER | AUT | NED | ITA | CAN | USA | JPN |  |
| 1976 | F&S Properties | PC3 | Ford Cosworth DFV 3.0 V8 | G |  Boy Hayje |  |  |  |  |  |  |  |  |  |  |  | Kesk. |  |  |  |  |  |
| 1977 | ATS Racing Team | PC4 | Ford Cosworth DFV 3.0 V8 | G |  | ARG | BRA | RSA | USW | ESP | MON | BEL | SWE | FRA | GBR | GER | AUT | NED | ITA | USA | CAN | JPN |
| 1977 | ATS Racing Team | PC4 | Ford Cosworth DFV 3.0 V8 | G |  Jean-Pierre Jarier |  |  |  | 6 | DNQ | 11 | 11 | 8 | Kesk. | 9 | Kesk. | 14 | Kesk. | Kesk. |  |  |  |
| 1977 | ATS Racing Team | PC4 | Ford Cosworth DFV 3.0 V8 | G |  Hans Binder |  |  |  |  |  |  |  |  |  |  |  | 12 | 8 | DNQ |  |  |  |
| 1977 | ATS Racing Team | PC4 | Ford Cosworth DFV 3.0 V8 | G |  Hans Heyer |  |  |  |  |  |  |  |  |  |  | Kesk. |  |  |  |  |  |  |
| 1977 | Interscope Racing | PC4 | Ford Cosworth DFV 3.0 V8 | G |  Danny Ongais |  |  |  |  |  |  |  |  |  |  |  |  |  |  | Kesk. | 7 |  |
Huomioita

↑  Sisältää Pensken asiakastallien MM-pisteet.
↑  Penske käytti tulokaskaudellaan McLarenin autoa, minkä vuoksi MM-pisteet menivät McLarenille.
↑  Penske käytti Marchin autoa kesken kauden 1975, jolloin Britannian GP:n MM-pisteet menivät Marchille.
Aiheesta muualla

Kuvia tai muita tiedostoja aiheesta Team Penske Wikimedia Commonsissa
Formula 1 -valmistajat
| --- | --- |
Kaudella 2024:  Red Bull Racing  Mercedes  Ferrari  McLaren  Aston Martin Aramco  Alpine  Williams  RB  Kick Sauber  Haas 
Entiset valmistajat:  AFM  AGS  Alfa Romeo  AlphaTauri  Alta  Amon  Andrea Moda  Apollon  Arrows  Arzani-Volpini  Aston-Butterworth  ATS (Italia)  ATS (Saksa)  BAR  Behra-Porsche  Bellasi  Benetton  BMW Sauber  Boro  Brabham  Brawn  BRM  BRP  Bugatti  Caterham  Cisitalia  Coloni  Connaught  Connew  Cooper  Dallara  De Tomaso  Derrington-Francis  Eagle  Eifelland  Emeryson  EMW  ENB  Ensign  ERA  EuroBrun  Ferguson  FIRST  Fittipaldi  Fondmetal  Footwork  Force India  Forti  Frazer Nash  Fry  Gilby  Gordini  Hesketh  Hill  HWM  Honda  HRT  Jaguar  JBW  Jordan  Kauhsen  Klenk  Kojima  Kurtis Kraft  Lancia  Larrousse  LDS  LEC  Leyton House  Life  Ligier  Lola  Lotus  Lotus  Lyncar  Maki  Manor  March  Martini  Marussia  Maserati  Matra  McGuire  Merzario  Midland  Milano  Minardi  Modena  Onyx  OSCA  Osella  Pacific  Parnelli  Penske  Porsche  Prost  Racing Point  RAM  Rebaque  Renault  Rial  Sauber  Scarab  Scirocco  Shadow  Shannon  Simtek  Spirit  Spyker  Stebro  Stewart  Super Aguri  Surtees  Talbot  Talbot-Lago  Tec-Mec  Tecno  Theodore  Token  Toleman  Toro Rosso  Toyota  Trojan  Tyrrell  Vanwall  Veritas  Virgin  Williams (FWRC)  Wolf  Zakspeed 
Indianapolis 500 -tallit (1950–1960):  Adams  Deidt  Del Roy  Dunn  Elder  Epperly  Ewing  Hall  Kuzma  Langley  Lesovsky  Marchese  Meskowski  Moore  Nichels  Olson  Pankratz  Pawl  Phillips  Rae  Schroeder  Sherman  Stevens  Sutton  Trevis  Turner  Watson  Wetteroth 
Vuoden 1994 Penske PC-23.
Chiban prefektuuri

| Chiban prefektuuri 千葉県 |
| --- | --- |
 Makuharin pilvenpiirtäjäalueen skyline
 Lippu:  Symboli
 Chiban prefektuurin sijainti Japanissa
Valtio:  Japani
Alue:  Kantō
Kuntia:  54
Hallinto:  
 – hallinnollinen keskus:  Chiba
 – kuvernööri:  Toshihito Kumagai
Pinta-ala:  5 157,50 km² (28.)
Väkiluku (1.12.2016):  6 242 932 (6.)
 – väestötiheys:  1 210 as./km²
Symbolit:  
 – puu:  Japaninpodokarpus
 – kukka:  Rapsi
 – lintu:  Niittysirkku
 – kala:  Punahammasahven
Lyhenteet:  
 – ISO 3166:  JP-12
 
Prefektuurin internetsivut
Chiban prefektuuri (jap. 千葉県, Chiba-ken) on yksi Japanin 47 prefektuurista. Prefektuuri sijaitsee Suur-Tokion alueella Japanissa, ja sen pääkaupunki on Chiba.
Maantiede

Chiban prefektuuri sijaitsee Honshūn koillisosassa Tokion itäpuolella. Prefektuurista suurin osa on mäkisellä Bōsōn niemimaalla, joka on tärkeää riisinviljelyaluetta. Chiban naapuriprefektuureja ovat lännessä Tokion lisäksi Saitama ja pohjoisessa Ibaraki.
Aluejako

Chiban prefektuuri jakautuu 37 kaupunkiin ja 17 muuhun kuntaan, joista 16 on maaseutukaupunkeja ja yksi on kyläkunta. Kunnat kuuluvat kuuteen piirikuntaan, joilla ei ole hallinnollista merkitystä. Chiban kaupunki jakautuu suuralueisiin.
Abiko
Asahi
Chiba (pääkaupunki)
Chōshi
Funabashi
Futtsu
Ichihara
Ichikawa
Inzai
Isumi
Kamagaya
Kamogawa
Kashiwa
Katori
Katsuura
Kimitsu
Kisarazu
Matsudo
Minami-Bōsō
Mobara
Nagareyama
Narashino
Narita
Noda
Ōami-Shirasato
Sakura
Sanmu
Shiroi
Sodegaura
Sōsa
Tateyama
Tomisato
Tōgane
Urayasu
Yachimata
Yachiyo
Yotsukaidō
| Piirikunta | Kunta |
| --- | --- |
Awa: Kyonan
Chōsei  : Chōnan · Chōsei · Ichinomiya · Mutsuzawa · Nagara · Shirako
Inba: Sakae · Shisui
Isumi: Onjuku · Ōtaki
Katori: Kōzaki · Tako · Tōnoshō
Sanbu: Kujūkuri · Shibayama · Yokoshiba-Hikari